
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 128 

29 Μαΐου 2003 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 159 

Τύπος, περιγραφή και διαδικασία απονομής Πολεμικών 
Στρατιωτικών Μεταλλίων καθώς και των αντίστοιχων 
Διπλωμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 3, 4, 5, 6, 12, 13 και 16 του 
Ν.Δ. 376/74 «Περί των Στρατιωτικών Μεταλλίων» (ΦΕΚ 
98/Α'). 

β) Την 48 Γνωμάτευση της 19ης/2001 Συνεδρίασης του 
Συμβουλίου Αρχηγών Γενικών Επιτελείων. 

γ) Το άρθρο 29Ατου Ν. 1558/85 (ΦΕΚ Α’ 137), το οποίο 
προστέθηκε με το άρθρο 27 του Ν. 2081/92 (ΦΕΚ 54/Α') 
και αντικαταστάθηκε με το άρθρο 1 παρ. 2ατου Ν. 2469/97 
(ΦΕΚ 38/Α') και το γεγονός ότι από τις διατάξεις του πα¬ 
ρόντος δενπροκαλείται επιβάρυνση σε βάρος του Κρατι¬ 
κού Προϋπολογισμού. 

δ) Την 295/11-6-2002 Γνωμοδότηση του Ε' Τμήματος 
του Συμβουλίου της Επικρατείας, μετά από πρόταση του 
Υπουργού Εθνικής Αμυνας, αποφασίζουμε: 

Αρθρο 1 

Αριστείο Ανδραγαθίας 

1. Το Μετάλλιο αυτό έχει, κατά το επισυναπτόμενο σχέ¬ 
διο, σχήμα Σταυρού, κυρτού στη μπροστινή όψη και επί¬ 
πεδου στην πίσω. Οι βραχίονες είναι πεπλατυσμένοι στις 
άκρες, τα κέντρα των οποίων περιβάλλονται από δύο (2) 
κλάδους δάφνης εκατέρωθεν. Στο πάνω μέρος του Σταυ¬ 
ρού προσαρτάται με άρθρωση. Εθνόσημο διπλής όψεως, 
διαμέτρου 14 χιλιοστών. Στο μέσον του Σταυρού και στη 
μπροστινή όψη απεικονίζονται, εξώγλυφα, δύο (2) σπαθιά 
«χιαστί», επιχρυσωμένα, ενώ στην πίσω, κατά μήκος του 
οριζόντιου βραχίονα, αναγράφεται εξώγλυφα η λέξη 
«ΑΝΔΡΑΓΑΘΙΑ». 

2. Το Μετάλλιο κατασκευάζεται εξ ολοκλήρου από άρ¬ 
γυρο, τίτλου 950% κατ’ ελάχιστον και είναι επιχρυσωμένο. 

3. Τα φύλλα των κλάδων δάφνης του Σταυρού είναι επι- 
σμαλτωμένα από πράσινο σμάλτο πάχους 1 χιλιοστού και 
τον περιβάλλουν όπως στο επισυναπτόμενο σχέδιο. 

4. Το Εθνόσημο είναι επισμαλτωμένο με κυανόλευκο 
σμάλτο και φέρει επιχρυσωμένη δάφνη. Πάνω από το 
Εθνόσημο αναρτάται επιχρυσωμένος κρίκος. 


5. Η ταινία του Μεταλλίου είναι από μεταξωτό ύφασμα, 
κυματιστό, μήκους 160 χιλ. και πλάτους 35 χιλ., φέρει δε 
τρεις (3) χρωματιστές λωρίδες, δύο (2) εξωτερικές, ερυ¬ 
θρού χρώματος, πλάτους 5 χιλ. και μίας (1) λευκού χρώ¬ 
ματος, πλάτους 25 χιλ. 

Αριστείο Ανδραγαθίας 



Αρθρο 2 

Αριστείο Ανδρείας 

1. Το Μετάλλιο αυτό είναι, κατά το επισυναπτόμενο σχέ¬ 
διο, αργυρό, σε σχήμα Σταυρού, με τους βραχίονες πε¬ 
πλατυσμένους στις άκρες. Στο πάνω μέρος του Σταυρού 
προσαρτάται με άρθρωση. Εθνόσημο διπλής όψεως, δια¬ 
μέτρου 17 χιλ. Στο μέσον του Σταυρού και στη μπροστινή 
όψη, απεικονίζεται εντός κύκλου, περιβαλλόμενου από 
λεπτά φύλλα δάφνης, η Παναγία Θεοτόκος ενώ στην πίσω 
όψη, αναγράφεται, εντός κύκλου, η λέξη «ΑΞΙΑ». Πάνω 
από το Εθνόσημο αναρτάται κρίκος, ειδικά δε, για τον Τα¬ 
ξιάρχη, προστίθεται και δεύτερος κρίκος, ο οποίος είναι 
πεπλατυσμένος. 

2. Όλοι οι Σταυροί κατασκευάζονται από άργυρο, τίτ¬ 
λου 950%, κατ’ ελάχιστον. Οι Σταυροί όμως, του Ταξιάρ¬ 
χη και του Χρυσού Αριστείου Ανδρείας είναι επισμαλτω- 
μένοι και επιχρυσωμένοι. Το σμάλτο είναι λευκό, πλαισιω¬ 
μένο με λεπτότατη ταινία κυανού σμάλτου στο Χρυσό 
Αριστείο και ανοικτού κυανού στον Ταξιάρχη. 

3. Οι κρίκοι κατασκευάζονται από κράμα χαλκού, είναι 
επιχρυσωμένοι στον Ταξιάρχη και στο Χρυσό Αριστείο, 
ενώ είναι επάργυροι στο Αργυρό Αριστείο. 

4. Στον Ταξιάρχη, τα φύλλα δάφνης του κεντρικού δα¬ 
κτυλίου είναι από πράσινο σμάλτο με επιχρυσωμένο πε¬ 
ρίγραμμα φύλλων και η παράσταση της Παναγίας Θεο¬ 
τόκου επισμαλτωμένη, έγχρωμη, σε βάση από λευκό 
σμάλτο ενώ στο Χρυσό Αριστείο, είναι αμφότερα επιχρυ¬ 
σωμένα. Στο Αργυρό Αριστείο τόσο η παράσταση όσο και 
τα φύλλα δάφνης είναι εξώγλυφα χωρίς λοιπούς χρωμα¬ 
τισμούς. 

5. Το Εθνόσημο για το Αργυρό Αριστείο είναι ιδίου χρώ¬ 
ματος με το Μετάλλιο, ενώ για το Χρυσό Αριστείο και τον 
Ταξιάρχη, είναι επισμαλτωμένο κυανόλευκο με επιχρυ¬ 
σωμένες δάφνες. 

6. Το πάχος του σμάλτου είναι 1 χιλ. η δε επιχρύσωση γί¬ 
νεται από χρυσό 22-24 καρατίων και σε πάχος 0,3 μικρά. 

7. Η λέξη «ΑΞΙΑ» στην πίσω όψη των Μεταλλίων περι¬ 
βάλλεται από τις αντίστοιχες λεπτές δάφνες της μπρο¬ 
στινής όψης και είναι εξώγλυφη αργυρή για το Αργυρό 
Αριστείο, επί λευκού δε σμάλτου, επιχρυσωμένη για το 
Χρυσό Αριστείο και ανοικτού κυανού χρώματος για τον 
Ταξιάρχη. 

8. Η ταινία του Μεταλλίου είναι από μεταξωτό ύφασμα, 
κυματιστό, μήκους 160 χιλ. και πλάτους 35 χιλ., χωρίζεται 
δε. σε πέντε (5) ισοπαχείς χρωματιστές λωρίδες, διαδοχι¬ 
κά, τρεις (3) ανοικτού κυανού χρώματος και δύο (2) λευ¬ 
κού. Ειδικά ο Ταξιάρχης φέρει ταινία μήκους 360 χιλ., η 
οποία συνεχίζεται δεξιά και αριστερά επί 160 χιλ. με λε¬ 
πτότερη ταινία πλάτους 7 χιλ. ανοικτού κυανού χρώμα¬ 
τος. 



ΧΡΥΙΟ 

ΑΡΓΥΡΟ 

ΛΡίΙΤΗσνΛΜΔίΗΑϊ: 

ΑΡΙΐΓΟΏ ΑΜΔΡΕ1Α1 

ΑΡΙΪΤΟΟήΝΑΡΗΑΙ 

Αρθρο 3 



Πολεμικός Σταυρός 

1. Το μετάλλιο αυτό έχει, κατά το επισυναπτόμενο σχέ¬ 
διο, σχήμα Σταυρού με πεπλατυσμένους βραχίονες στις 
άκρες και κατασκευάζεται από κράμα χαλκού περιεκτικό¬ 
τητας 95% τουλάχιστον. 

2. Στη μπροστινή όψη και στο μέσον, φέρει κύκλο μέσα 
στον οποίο υπάρχει Εθνόσημο διαμέτρου 17 χιλ., χάλκινο 
για την Γ τάξη, επάργυρο για την Β'τάξη και επίχρυσο για 
την Α'τάξη, εξώγλυφα του οποίου απεικονίζονται δύο (2) 
κλάδοι δάφνης. Ενδιάμεσα στους βραχίονες του Σταυ¬ 
ρού είναι τοποθετημένα δύο (2) ξίφη, χιαστί, με τις λαβές 
τους προς τα κάτω. Στο πάνω υέρος του Σταυρού προ- 
σαρτάται κρίκος ίδιας συστάσεως και χρώματος με το 
κύριο σώμα του Μεταλλίου. Στην πίσω όψη και στον ορι¬ 
ζόντιο βραχίονα του Σταυρού, αναγράφονται εξώγλυφα 
οι λέξεις «ΕΛΛΗΝΙΚΗ ΔΗΜΟΚΡΑΤΙΑ». 

3. Η ταινία του Μεταλλίου είναι από μεταξωτό ύφασμα, 
κυματιστό, μήκους 160 χιλ. και πλάτους 35 χιλ., φέρει δε, 
τρεις (3) λωρίδες, εκ των οποίων οι δύο (2) εξωτερικές 


έχουν χρώμα βαθύ ερυθρό, πλάτους 12 χιλ. και η τρίτη, 
ενδιάμεση, βαθύ μπλε, πλάτους 11 χιλ. 


ΠΟΛΕΜΙΚΟΣ ΣΤΑΥΡΟΙ 



Α'ΤΑΞΕΩΣ Β’τΑΞΕαΐ ΓΤΑΞΕΩΣ Π ΙΣΟ ΟΨΗ 


Αρθρο 4 

Μετάλλιο Εξαιρέτων Πράξεων 

1. Το Μετάλλιο αυτό αποτελείται, κατά το επισυναπτό- 
μενο σχέδιο, από Σταυρό που περιβάλλεται από συμπα¬ 
γές στεφάνι δάφνης και κατασκευάζεται από κράμα χαλ¬ 
κού περιεκτικότητας 95% τουλάχιστον. 

2. Τα τέσσερα άκρα από τους βραχίονες του Σταυρού 
είναι πεπλατυσμένα και εξέχουν από το στεφάνι της δά¬ 
φνης. Ενδιάμεσα στους βραχίονες του Σταυρού υπάρ¬ 
χουν δύο (2) ξίφη τοποθετημένα χιαστί, με τη λαβή προς 
τα κάτω. Στη μπροστινή όψη και στο μέσον απεικονίζεται 
εξώγλυφα το έμβλημα του Γενικού Επιτελείου Εθνικής 
Αμυνας Στο πάνω μέρος του Σταυρού προσαρτάται με 
άρθρωση. Εθνόσημο διπλής όψεως και πάνω από αυτό, 
κινητός δακτύλιος ιδίου κράματος και χρώματος με του 
Μεταλλίου. Στην πίσω όψη και οριζόντια, αναγράφονται 
εξώγλυφα οι λέξεις «ΕΛΛΗΝΙΚΗ ΔΗΜΟΚΡΑΤΙΑ». 

3. Η ταινία του Μεταλλίου είναι από μεταξωτό ύφασμα, 
κυματιστό, μήκους 160 χιλ. και πλάτους 35 χιλ., φέρει δε, 
διαδοχικά, πέντε (5) λωρίδες. Η πρώτη και η πέμπτη έχουν 
χρώμα βαθύ κίτρινο και πλάτος 5 χιλ., η δεύτερη και η τέ¬ 
ταρτη έχουν χρώμα βαθύ κόκκινο και όμοιο πλάτος, ενώ η 
τρίτη και κεντρική, βαθύ κίτρινο και πλάτος 15 χιλ. 

ΜΕΤΑΛΛΙΟ ΕΞΑΙΡΕΤΩΝ ΠΡΑΞΕΩΝ 



ΠΙΣΩ ΟΨΗ 


Αρθρο 5 

Περιγραφή και Τύπος Διπλωμάτων 

1. Όλα τα Διπλώματα έχουν σχήμα ορθογώνιου παραλ¬ 
ληλόγραμμου, διαστάσεων 473 X 327 χιλ. και συμπερι- 

λαμβάνουν λευκά πλαίσια πλάτους 33 χιλ. δεξιά και αρι¬ 
στερά και 43 χιλ. πάνω και κάτω. 

2. Στο κέντρο του Διπλώματος και σ’ άλη την επιφάνεια 
του, ως φάντο, απεικονίζεται ο δικέφαλος αετάς σε καφέ 
απάχρωση, με πλάτος φτερών 309 χιλ. και ύψος 174 χιλ. 

3. Δεξιά και αριστερά, αμέσως μετά το λευκά πλαίσιο, 
υπάρχει απά μία (1) δέσμη κλάδων δάφνης, πλάτους 40 
χιλ., στο πάνω μέρος της οποίας και εντάς κύκλου διαμέ¬ 
τρου επίσης 40 χιλ. απεικονίζεται το Εθνάσημο, σε φυσι¬ 
κά χρώματα. 

4. Στο πάνω μέρος του διπλώματος, ακριβώς κάτω απά 
το λευκό πλαίσιο, υπάρχει διάζωμα πλάτους 40 χιλ. εντός 
του οποίου απεικονίζεται σύμπλεγμα ελικοειδών κρίνων. 
Στη μέση αυτού του διαζώματος απεικονίζεται ο τύπος 
του κάθε Μεταλλίου και της ταινίας του, σε φυσικό περί¬ 
που μέγεθος. 

5. Επί των Διπλωμάτων αναγράφονται με κεφαλαία 
γράμματα, τα παρακάτω στοιχεία: 

α) Πρώτη σειρά: ΕΛΛΗΝΙΚΗ ΔΗΜΟΚΡΑΤΙΑ 

β) Δεύτερη σειρά: ΜΕ ΤΟ ΑΠΟ.ΠΡ. ΔΙΑΤΑΓΜΑ 

γ) Τρίτη σειρά: ΑΠΟΝΕΜΗΘΗΚΕ ΣΤΟΝ. 

δ) Τέταρτη σειρά: Αναγράφεται ο τύπος του Μεταλλίου 
(δηλαδή «ΤΟ ΑΡΙΣΤΕΙΟ ΑΝΔΡΑΓΑΘΙΑΣ» 

«Ο ΤΑΞΙΑΡΧΗΣ ΑΡΙΣΤΕΙΟΥ ΑΝΔΡΕΙΑΣ» 

«ΤΟ ΧΡΥΣΟ ΑΡΙΣΤΕΙΟ ΑΝΔΡΕΙΑΣ» 

«ΤΟ ΑΡΓΥΡΟ ΑΡΙΣΤΕΙΟ ΑΝΔΡΕΙΑΣ» 

«Ο ΠΟΛΕΜΙΚΟΣ ΣΤΑΥΡΟΣ ... ΤΑΞΕΩΣ» 

«ΤΟ ΜΕΤΑΛΛΙΟ ΕΞΑΙΡΕΤΩΝ ΤΑΞΕΩΝ»), 
ε) Στο κάτω μέρος του Διπλώματος και από αριστερά 
προς τα δεξιά: 

ΑΚΡΙΒΕΣ ΑΝΤΙΓΡΑΦΟ ΕΔΥΕΘΑ ΑΘΗΝΑ. 

το Ο ΥΠΟΥΡΓΟΣ 

ΓΡΑΦΕΙΟ ΠΡΟΣΩΠΙΚΟΥ.... ΕΘΝΙΚΗΣ ΑΜΥΝΑΣ 

Αρθρο 6 

Υποβολή Προτάσεων προς Απονομή 
των Πολεμικών Μεταλλίων 

1. Για την απονομή οιουδήποτε πολεμικού μεταλλίου 
απαιτείται αιτιολογημένη πρόταση του Διοικητή της Μο¬ 
νάδας ή Υπηρεσίας του τιμώμενου στρατιωτικού. 

2. Συγκεκριμένα, κάθε ηγήτορας στην αντίληψη του 
οποίου περιέπεσε η τελεσθείσα πράξη αποδεδειγμένα 
και η οποία χρήζει απονομής Πολεμικού Μεταλλίου, υπο¬ 
βάλλει λεπτομερή έκθεση γεγονότων στο Διοικητή της 
Μονάδος στην οποία ανήκει. Ο εν λόγω Διοικητής μετά 
από εξακρίβωση και εκτίμηση των γεγονότων διαμνημο- 
νεύει την πράξη στην Ημερήσια Διαταγή στην οποία εξι¬ 
στορεί με σαφήνεια τα γεγονότα. 

3. Στη συνέχεια συντάσσει την πρόταση του περί απο¬ 
νομής Μεταλλίου, περιγράφοντας με κάθε λεπτομέρεια 
την τελεσθείσα πράξη, τις συνθήκες τέλεσης της, το εί¬ 
δος του Μεταλλίου, καθώς και οποιοδήποτε στοιχείο δύ- 
ναται να στοιχειοθετήσει επαρκέστερα την πράξη αυτή. Η 


εν λόγω πρόταση, συνοδευόμενη από αντίγραφο της 
Ημερήσιας Διαταγής, υποβάλλεται ιεραρχικά προς τον 
έχοντα το δικαίωμα απονομής, αξιολογούμενη ανάλογα 
από κάθε ενδιάμεσο κλιμάκιο της Ιεραρχίας. 

4. Κατ’ εξαίρεση, πολεμικά μετάλλια απονέμονται και 
όταν: 

α. Λόγω ειδικών συνθηκών συνισταμένων κυρίως σε αυ¬ 
τές των Πολεμικών Επιχειρήσεων, δεν είναι δυνατή η τή¬ 
ρηση της ανωτέρω περιγραφείσας διαδικασίας, περί 
έναρξης της με πρόταση του Διοικητή. 

β. Από στοιχεία της Υπηρεσίας συνάγεται ότι, είχε γίνει 
πρόταση απονομής τους, αλλά λόγω των γενικότερων 
συνθηκών του πολέμου δεν εκδόθηκε το σχετικό Προε¬ 
δρικό Διάταγμα. 

γ. Διαπιστώνεται ότι απονεμήθηκαν σε συναδέλφους 
του στρατιωτικού, με τους οποίους αποδεδειγμένα υπη¬ 
ρέτησε στην ίδια Μονάδα και είχαντην ίδια δράση, για την 
οποία έγινε η απονομή χωρίς να απονεμηθεί στον ίδιο εκ 
παραδρομής. 

5. Σε όλες τις παραπάνω περιπτώσεις της παραγράφου 
4, καθώς επίσης και για όσες περιπτώσεις ο τιμώμενος 
δεν είναι στρατιωτικός, η προώθηση της διαδικασίας απο¬ 
νομής Μεταλλίου, συντελείται από οποιοδήποτε κλιμάκιο 
της Ιεραρχίας, στο οποίο προσκομίζονται στοιχεία τόσο 
του τιμώμενου όσο και της τελεσθείσας πράξης, υποχρε- 
ούμενο στην υποβολή του θέματος ιεραρχικά. 

Αρθρο 7 

Επίδοση Πολεμικών Μεταλλίων και Διπλωμάτων 

1. Τα Πολεμικά Μετάλλια, μαζί με τα αντίστοιχα Διπλώ¬ 
ματα, δίδονται στους τιμώμενους δωρεάν, αποστέλλο- 
νται δε, από τα Γ ενικά Επιτελεία των Κλάδων στις Μονά¬ 
δες ή Υπηρεσίες, όπου υπηρετούν οι τιμώμενοι. 

2. Η επίδοσή τους γίνεται σε ειδική τελετή από τον αντί¬ 
στοιχο Διοικητή της Μονάδας ή Υπηρεσίας, σε αυτήν δε, 
προσκαλούνται οι πολιτικές, στρατιωτικές και θρησκευτι¬ 
κές αρχές της τοπικής κοινωνίας 

3. Οι λεπτομέρειες του τυπικού της τελετής καθορίζο¬ 
νται από τον Διοικητή της Μονάδας. 

Αρθρο 8 

Έναρξη ισχύος - Δημοσίευση 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Αμυνας αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 17 Μαρτίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 






2054 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μΐΐρ: νννννν.θΐ.ςτ - θ-ηηειΙΙ: ννθόηηεΐδΐθΓ @ θϊ. 9 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεαη τεύχους Προκηρύξεων ΑΣΕΠ αποκλειατικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ- Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89 157 
(26610) 89 105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή πρσσαυξάνεται κατά 0,05 θυΓσ για κάθε επιπλέσν σελίδα. 

Σε μορφή 00: 


Περίοδος 

Ευπο 

Ετήσιο 

75 

Ετήσιο 

75 

Ετήσιο 

75 

Ετήσιο 

75 

Ετήσιο 

75 


Τεύχος 


Περίοδος 


Ευπο 


Τεύχος 


Α.Ε. & Ε.Π.Ε. 

Μηνιαίο 

60 

Α' και Β' 

3 μηνιαίο 

75 

Α', Β' και Δ' 

3μηνιαίο 

90 

Α' 

Ετήσιο 

180 

Β' 

Ετήσιο 

210 

Γ 

Ετήσιο 

60 

Δ' 

Ετήσιο 

150 

Παράρτημα 

Ετήσιο 

75 


Αναπτυξιακών Πράξεων 
και Συμβάσεων (Τ.Α.Π.Σ.) 

Νσμικών Πρσσώπων 
Δημσσίου Δικαίσυ (Ν.Π.Δ.Δ.) 

Δελτίσ Εμπσρικής και 
Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου 
Διακηρύξεων Δημοσίων Συμβάσεων 


Η τιμή πώλησης του Τεύχους Α.Ε. & Ε.Π.Ε. σε μορφή 00 - γοππ για δημοσιεύματα μετά το 1994 καθορίζεται σε 30 θυΓΟ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυΓΟ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθΠΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘυΓΟ 

ΘυΓΟ 

ΘυΓΟ 

ΘυΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 

- - 

Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 

- - 

Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυΓΟ ανα έτος παλαιοτητας και κατα τεύχος 




Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊηΐθΓηθΐ, με την καταβολή των αντίστοιχων 
ποσών συνδρομής και ΤΑΠΕΤ. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































